**projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021.- 2027. gadam |
| Prioritātes numurs un nosaukums | 2.2. Vides aizsardzība un attīstība |
| Specifiskā atbalsta mērķa numurs un nosaukums | 2.2.2. Pārejas uz aprites ekonomiku veicināšana |
| Pasākuma numurs un nosaukums | 2.2.2.2. Atkritumu dalītā vākšana |
| Projektu iesniegumu atlases kārta | Otrā atlases kārta |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Viedās administrācijas un reģionālās attīstības ministrija |

**Vispārīgie nosacījumi projekta iesnieguma vērtēšanas kritēriju piemērošanai**:

1. Projekta iesniegums sastāv no projekta iesnieguma veidlapas Kohēzijas politikas fondu vadības informācijas sistēmā, tās datu laukiem un pielikumiem un papildus iesniedzamajiem dokumentiem.
2. Norāde par kritērija izvērtēšanai nepieciešamās informācijas atrašanās vietu projekta iesniegumā (projekta iesniegumā, tās pielikumos un papildus iesniedzamajos dokumentos) ir indikatīva, un gadījumos, ja noteiktajā vietā informācija nav pieejama, nepieciešams izskatīt visu projekta iesniegumu un tā pielikumus pilnībā.
3. Vērtējot projekta iesnieguma atbilstību kritērijiem, jāņem vērā tikai projekta iesniegumā, tā pielikumos norādītā un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. Veicot pārbaudi publiskajos reģistros, jāfiksē pārbaudītā informācija, piemēram, izdruku no publiskā reģistra pievienojot projekta lietai vai veicot ekrānšāviņa (piemēram, *print screen* funkcija) saglabāšanu.
4. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija, kas norādīta projekta iesnieguma sadaļās, ir pretrunīga, tad ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
5. Rīcībai par izvirzāmajiem nosacījumiem ir ieteikuma raksturs un to precizē vērtēšanas veidlapās atbilstoši konkrētajai situācijai un projekta iesniegumā konstatētajām neprecizitātēm.
6. Kritērija ietekme uz lēmumu “P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā. Kritērija ietekme uz lēmumu “N” nozīmē, ka kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu. Kritērija ietekme uz lēmumu “N/A” nozīmē, ka kritērijs netiek piemērots un vērtēta tā atbilstība projekta iesniegumam, jo nav attiecināms.
7. Projektu iesniegumu vērtēšanā izmantojami:
8. Eiropas Savienības kohēzijas politikas programma 2021.–2027.gadam;
9. Ministru kabineta 2024. gada 10. septembra noteikumi Nr. 602 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu atlases otrās kārtas īstenošanas noteikumi” (turpmāk – MK noteikumi);
10. Eiropas Savienības kohēzijas politikas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu atlases otrās kārtas projektu iesniegumu vērtēšanas kritēriji;
11. Eiropas Savienības kohēzijas politikas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu atlases otrās kārtas projektu iesniegumu atlases nolikums (turpmāk - atlases nolikums).
12. Atbilstību izslēgšanas noteikumiem vērtē atbilstoši 2023. gada 13. jūlija Ministru kabineta noteikumiem Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” (*attiecināms, ja projekta iesniedzējs ir pašvaldības kapitālsabiedrība*).

|  |  |  |  |  |  |
| --- | --- | --- | --- | --- | --- |
| **1.** **VIENOTIE KRITĒRIJI** | | **Vērtēšanas sistēma** | | **Skaidrojums atbilstības noteikšanai** | |
| **Kritērija veids N – neprecizējams P – precizējams** | **Jā;**  **Jā, ar nosacījumu; Nē** |
| **1.1.** | Projekta iesniegums atbilst MK noteikumos noteiktajām specifiskajām prasībām:   * + 1. projekta iesniedzējs atbilst MK noteikumos noteiktajam iesniedzēju lokam;     2. projekta īstenošanas termiņš atbilst MK noteikumos noteiktajam termiņam;     3. projekta iesniegumam ir pievienoti nolikumā noteiktie papildu pievienojamie pielikumi. | **P** | **Jā** | **Vērtējums ir “Jā”,** ja:   1. projekta iesniedzējs atbilst MK noteikumu 12. punktā noteiktajam iesniedzēju lokam un attiecīgajām izvirzītajām prasībām; 2. projekta īstenošanas termiņš nepārsniedz MK noteikumu 32. punktā noteikto termiņu; 3. projekta iesniegumam pievienotie pielikumi atbilst MK noteikumos noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.   Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju.  Projekta iesniedzēja atbilstību MK noteikumu 12. punktā noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi (ja attiecināms).  Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “*Lursoft”* datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmumu dienesta (turpmāk – VID) publiskajās datu bāzēs pieejamo informāciju.  Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju, piemēram, ar kredītiestādi, tiesībsargājošo institūciju u.tml. atkarībā no pasākuma specifikas. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **1.2.** | Projekta iesniedzējam Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro.* | **P** | **Jā** | **Vērtējums ir “Jā”**, ja balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.  Projekta iesniedzēja atbilstības kritērijam pārbaudi veic katram atsevišķi, balstoties uz VID parādnieku datu bāzē pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Projekta iesnieguma vērtēšanas veidlapā norāda pārbaudes datumu un konstatēto situāciju. |
| **Jā, ar nosacījumu** | Vērtējums ir **“Jā ar nosacījumu”,** ja:   1. saskaņā ar VID  parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam ir nodokļu parādi, kas kopsummā pārsniedz 150 *euro*; 2. saskaņā ar VID parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam nav nodokļu parādu, kas kopsummā pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.   Konstatējot minētos faktus, izvirza nosacījumus:   1. veikt visu nodokļu parādu nomaksu, nodrošinot, ka ne projekta iesniedzējam Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro;* 2. iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot **sadarbības iestādē** aktualizētu izziņu par faktisko nodokļu nomaksas stāvokli pārbaudes datumā. |
| **Nē** | **Vērtējums ir** **“Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs nav veicis nodokļu parādu nomaksu un iesniedzējam ir nodokļu parādi, kas kopsummā katram atsevišķi pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja sadarbības iestāde atkārtotas pārbaudes rezultātā konstatē nodokļu parādu, sadarbības iestāde pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”. |
| **1.3.** | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | **P** | **Jā** | **Vērtējums ir “Jā”,** ja projekta iesniegumā:   1. ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; 2. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; 3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); 4. katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/mazināšanas pasākumu īstenošanu atbildīgās personas. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **1.4.** | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. | **P** | **Jā** | Vērtējums ir **“Jā”**, ja:   1. projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija; 2. projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **1.5.** | Projekta iesniegumā plānotie publicitātes un informācijas izplatīšanas pasākumi atbilst Kopīgo noteikumu regulas[[1]](#footnote-2) 47. un 50. pantā, normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | **P** | **Jā** | Vērtējums ir **“Jā”,** ja projekta iesniegumā paredzēts:   1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu**, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu; 2. **ar projekta īstenošanu saistītajos dokumentos un komunikācijas materiālos**, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts; 3. **projektiem, kas saņem atbalstu no Kohēzijas fonda un kuru kopējās izmaksas pārsniedz 500 000 EUR**, un ietver materiālas investīcijas vai aprīkojuma iegādi, tiks uzstādītas sabiedrībai skaidri redzamas **ilgtspējīgas plāksnes vai informācijas stendi**, kuros ir attēlota Eiropas Savienības emblēma[[2]](#footnote-3), attiecībā uz projektā plānotajām darbībām un aktivitātēm. Ilgtspējīgas plāksnes vai informācijas stendi tiks uzstādīti, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums; 4. **projektiem, uz kuriem neattiecas šī kritērija skaidrojuma 3. punkts**, sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **1.6.** | Projekta iesniegumā paredzētais ES fonda finansējuma apmērs un intensitāte atbilst MK noteikumos noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst MK noteikumos noteiktajam, tai skaitā nepārsniedz noteikto izmaksu pozīciju apjomus un:   * + 1. ir saistītas ar projekta īstenošanu,     2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība,     3. nodrošina projektā izvirzītā mērķa un rādītāju sasniegšanu. | **P** | **Jā** | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti atlases nolikumā, norādītais Kohēzijas fonda finansējums un tā atbalsta intensitāte atbilst MK noteikumos noteiktajam Kohēzijas fonda finansējuma apjomam un atbalsta intensitātei, un projekta iesniegumā plānotās izmaksas atbilst MK noteikumos noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:   1. izmaksas ir nepieciešamas projekta plānoto darbību īstenošanai; 2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[3]](#footnote-4)) u.c. informāciju); 3. izmaksas nodrošina projektā izvirzītā mērķa un rādītāju sasniegšanu. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **1.7.** | Projekta iesniedzējam ir pietiekama īstenošanas un finanšu kapacitāte projekta īstenošanai. | **P** | **Jā** | **Vērtējums ir “Jā”,** ja projekta iesniegumā raksturotā projekta ieviešanai nepieciešamā administrēšanas, īstenošanas un finanšu kapacitāte ir pietiekama. Projekta iesniegumā norādītie cilvēkresursi nodrošina administrēšanas un īstenošanas kapacitāti – projekta administratīvo, finanšu un tehnisko vadību:   1. iepirkumu, līgumu administrāciju, lietvedību; 2. grāmatvedības uzskaiti, maksājumu pārbaudes un veikšanu, finanšu plānošanu; 3. saskaņojumus projektēšanas un būvniecības gaitā, darbu progresa atskaišu un pārskatu sagatavošanu.   Projekta iesniegumā ir iekļauts uzraudzības apraksts – darbību apraksts sekmīgai projekta īstenošanai, uzraudzības instrumenti projekta īstenošanas kvalitātes nodrošināšanai un kontrolei.  Projekta īstenošanas un finanšu kapacitāti vērtē projekta iesnieguma līmenī attiecībā uz attiecināmajām izmaksām, kā arī izmaksām, ko atļauts paredzēt ārpus projekta.  **Finanšu kapacitāte ir pietiekama, ja**:   1. ir norādīti un pamatoti finansējuma avoti projekta iesniegumā plānotā līdzfinansējuma nodrošināšanai; 2. ir sniegts pamatojums par projekta iesniedzēja spēju nodrošināt nepieciešamo finansējumu (piemēram, finansējuma pieejamību apliecinoši dokumenti var būt aizdevuma līgums, valdes lēmums par projekta īstenošanai nepieciešamā finansējuma nodrošināšanu no pašu līdzekļiem, pašvaldības lēmums par projekta finansēšanu u.tml.), tai skaitā, pamatojot pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā, arī attiecībā uz rīcību sadārdzinājuma gadījumā; 3. ir norādīta informācija, vai un kādā apmērā plānots pieprasīt avansu projekta īstenošanai; 4. norādīts, vai projekta attiecināmajās izmaksās ir iekļauts pievienotās vērtības nodoklis (turpmāk – PVN) atbilstoši regulas Nr. 2021/1060[[4]](#footnote-5) 64. panta 1. punkta “c” apakšpunktā ietvertajiem nosacījumiem, ja tas nav atgūstams atbilstoši normatīvajiem aktiem nodokļu politikas jomā; 5. ja projekta iesniedzējs ir publiska persona, projekta iesniegumā ir sniegts apliecinājums par iekšējās kontroles sistēmas esamību; 6. ir norādīta informācija par rīcību projekta sadārdzinājuma gadījumā; 7. norādītas projekta īstenošanas rezultātā izveidotās infrastruktūras uzturēšanas izmaksas un to finansēšanas avoti; 8. ja tiek plānots ņemt aizņēmumu Valsts kasē atbilstoši komercdarbības atbalsta nosacījumiem, apliecina, ka gadījumā, ja Valsts kases aizņēmums netiks piešķirts projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas nav saistīta ar aizņēmuma līdzekļiem un Eiropas Savienības fondiem.   Ja projekta iesniedzējs ir pašvaldība vai pašvaldības iestāde, Finanšu ministrijas tīmekļvietnē [www.fm.gov.lv](http://www.fm.gov.lv) sadaļā “Pašvaldību finanšu uzraudzība” → “Pašvaldību finanšu rādītāju analīze” pārliecinās par pašvaldības saistību (aizņēmumi, galvojumi, ilgtermiņa saistības) apmēru, informāciju norādot vērtēšanas komisijas atzinumā. Ja saistību apmērs sasniedz 20 %, nepieciešamo informāciju pieprasa un par aizņemšanās iespēju komunicē ar Valsts kasi. Šaubu gadījumā sazinās ar Finanšu ministrijas Pašvaldību aizņēmumu un galvojumu kontroles un pārraudzības padomi, kuras informācijai jābūt apstiprinošai attiecībā uz finansēšanas iespējamību.  Vērtējot projektu, ņem vērā, ka projekta vadības izmaksas nav attiecināmas un tās sedz projekta iesniedzējs, tādēļ šī izmaksu pozīcija projekta iesniegumā netiek uzrādīta. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **1.8.** | Projekta mērķis atbilst MK noteikumos noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | **P** | **Jā** | **Vērtējums ir “Jā”**, ja projekta iesnieguma 1.2. punktā minētā informācija par projekta mērķi, kā arī projektā plānotās darbības liecina, ka tas atbilst MK noteikumos noteiktajam pasākuma un atlases kārtas mērķim, jo:   1. projekta mērķis atbilst MK noteikumos noteiktajam (attīstīt atkritumu dalītas vākšanas sistēmu, veicinot sagatavošanu atkārtotai izmantošanai, pārstrādei un reģenerācijai); 2. projekta iesniegumā norādītie uzraudzības rādītāji ir izmērāmi, atbilst MK noteikumos noteiktajiem rādītājiem un sniedz ieguldījumu mērķa sasniegšanā.   Pasākuma atlases kārtas projektu uzraudzības rādītājs un tā sasniedzamā vērtība līdz 2027. gada 31. decembrim ir rezultāta rādītājs - šķiroti savākti atkritumi. Rezultāta rādītāja vērtība tiek sasniegta, ja atlases kārtas projektu ietvaros veikti ieguldījumi atkritumu dalītas savākšanas sistēmas attīstībā, sasniedzot šķiroti savākto atkritumu daudzumu 4750 tonnas gadā.  Projekta iesniegumā jāuzrāda plānotā rezultāta rādītāja vērtība. MK noteikumos nav noteikts iznākuma rādītājs. |
| **Jā, ar nosacījumu** | Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza nosacījumus veikt atbilstošus precizējumus projekta iesniegumā. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **1.9.** | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:   * + 1. atbilst MK noteikumos noteiktajam un paredz saikni ar attiecīgajām atbalstāmajām darbībām;     2. ir precīzi definētas un pamatotas, un tās risina projektā definētās problēmas. | **P** | **Jā** | **Vērtējums ir “Jā”,** ja projekta iesniegumā ir norādītas pamatotas darbības un no nosaukumiem var spriest par to saturu, rezultāti skaidri izriet no attiecīgajām projekta darbībām, plānotais darbību īstenošanas ilgums ir samērīgs un atbilstošs. Rezultātiem ir noteikta sasniedzamā mērvienība un skaitliskā vērtība. Projekta darbības un sagaidāmie rezultāti tieši ietekmē projekta mērķa, rezultātu un rādītāju sasniegšanu.  Projekta iesniegumā ir skaidri norādīts, ka projektā tiks radīta **viedo vai pazemes konteineru sistēma atkritumu dalītai vākšanai un /vai izbūvēts atkritumu dalītās vākšanas laukums (bez konteineru iegādes)**, lai konkrētās pašvaldības teritorijā paplašinātu pakalpojuma pārklājumu un nodrošinātu dalītās vākšanas pakalpojuma pieejamību lielākam sabiedrības lokam jau kādam esošam dalīti vāktam atkritumu veidam vai ieviestu jaunu, līdz šim dalīti nevāktu, atkritumu veidu dalīto vākšanu pašvaldībā, vai veiktu abas minētās darbības. Atbalsts netiek sniegts nešķirotu atkritumu savākšanai.  Projekta iesnieguma aprakstā jāietver informācija par plānoto atkritumu savākšanas viedo vai pazemes konteineru veidu, to tilpumu, tajos plānoto dalīti savācamo atkritumu veidu, t.i., lai būtu skaidri definēts, **kādi konteineri tiks iegādāti kādam dalīti vākto atkritumu veidam un kuras pašvaldības teritorijā tie tiks izvietoti.** Atkritumu veids nosakāms, norādot atbilstošu klasi no Ministru kabineta 2011. gada 19. aprīļa noteikumu Nr. 302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma.  Ja tiek plānota dalīti vākto **atkritumu savākšanas laukuma izbūve**, tā plānojumam un izbūvei jābūt atbilstošai Ministru kabineta 2016. gada 13. decembra noteikumu Nr. 788 “Noteikumi par atkritumu savākšanas un šķirošanas vietām” nosacījumiem, projekta attiecināmo izmaksu ietvaros nav iekļaujama laukuma aprīkošana ar dalītās vākšanas konteineriem. Projekta iesniegumā iekļauj laukuma darbības aprakstu. Jāņem vērā, ka projekta iesniedzējs projekta īstenošanas teritorijā var nesniegt atkritumu dalītās savākšanas pakalpojumu (piemēram, projekta iesniedzējs ir pašvaldība, kas vēlas izveidot šķirošanas laukumu, ko plānots nodot apsaimniekošanai atkritumu apsaimniekotājam, kas normatīvajos aktos noteiktajā kārtībā ir izvēlēts sniegt atkritumu apsaimniekošanas pakalpojumu attiecīgajā pašvaldībā).  Vērtējot projekta iesniegumu, ņem vērā Atkritumu apsaimniekošanas likuma 1. panta devītajā punktā noteikto terminu “**atkritumu dalītā savākšana”** - atkritumu savākšana, atsevišķi nodalot atkritumus pēc to veida un īpašībām, lai veicinātu atkritumu sagatavošanu reģenerācijai vai apglabāšanai, kā arī reģenerāciju vai apglabāšanu.  Informācija vērtēšanas komisijai: Pazemes vai daļēji iedziļinātajiem konteineriem jābūt izgatavotiem no kvalitatīviem un izturīgiem materiāliem, ilgtspējīgiem, izturīgiem pret mehāniskiem bojājumiem un vandālismu. Konteinera izmērs nosakāms atbilstoši plānotajam atkritumu apjomam un pašvaldībā noteiktajam atkritumu izvešanas biežumam. Kā piemērs nepieciešamajam konteineru aprīkojumam var tikt izmantots tabulā ietvertais apraksts:   |  |  | | --- | --- | | Komplektācija | Konteiners, vāks ar atverēm, maiss vai cilindriska tvertne | | Konteiners | Ārējais karkass izgatavots no atbilstoša materiāla, pilnīgi hermētisks izņemot augšējo atveri, triecienizturīgs, noturīgs un piemērots Latvijas klimatiskajiem laika apstākļiem | | Vāks | Izgatavots no atbilstoša materiāla, triecienizturīgs, noturīgs un piemērots Latvijas klimatiskajiem laika apstākļiem. Vākā izveidota speciāla lūka atkritumu izmešanai ar vāka noturēšanas mehānismu. Vāks ir 100% ūdensnecaurlaidīgs un noturīgs pret UV stariem.  Atbilstoši pasūtītāja prasībām var būt aprīkots ar piekļuves ierobežojošiem elementiem, lai nodrošinātu, ka to izmanto tikai plānotais klientu loks. | | Vairākkārtīgi lietojams, noņemams atkritumu maiss vai cilindriska tvertne | Izgatavots no izturīga polipropilēna vai cita analoga materiāla. Cilindriskās iekšējās tvertnes materiāls – cieta plastmasa vai tērauds | | Konteinera iebūve | Atbilstoši ražotāja tehniskajiem risinājumiem | | IT aprīkojums (tikai viedajiem konteineriem) | Tiešsaistes monitorings, iebūvēti IoT (*Internet of Things*) vai analogi sensori, atkritumu uzskaites automatizācija | |
| **Jā, ar nosacījumu** | Ja projekta iesniegums neatbilst visām minētajām prasībām, **vērtējums ir “Jā, ar nosacījumu”**, izvirza nosacījumu veikt atbilstošus precizējumus, piemēram:   1. precizēt projekta iesniegumu, norādot tādas projekta darbības, kas paredz saikni ar MK noteikumos iekļautajām atbalstāmajām darbībām un sekmē rezultātu un rādītāju sasniegšanu; 2. precizēt projekta iesniegumu, norādot definētas un pamatotas projekta darbības, kas risina projektā definētās problēmas, un skaidrus sasniedzamos rezultātus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |  |
| --- | --- | --- | --- | --- |
| **2.** **VIENOTIE IZVĒLES KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **N – neprecizējams**  **P – precizējams** | **Jā;**  **Jā, ar nosacījumu;**  **Nē** |
| **2.1.** | Projekta iesniedzējs un sadarbības partneris (ja tāds ir paredzēts) nav grūtībās nonācis saimnieciskās darbības veicējs[[5]](#footnote-6). | **N** | **Jā** | **Vērtējums ir „Jā”**, ja projekta iesniedzējs uz projekta iesnieguma iesniegšanas dienu un/vai komercdarbības atbalsta piešķiršanas dienu (nevienā no minētajiem datumiem) nav grūtībās nonācis uzņēmums[[6]](#footnote-7) (turpmāk – GNU), par to iesniegts apliecinājums “Apliecinājums, ka saimnieciskās darbības veicējs neatbilst grūtībās nonākuša saimnieciskā darbības veicēja pazīmēm” un uz projekta iesniedzēju neattiecas neviena no Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 2. panta 18. punktā minētajām situācijām:   1. atbalsta pretendentam (izņemot MVU[[7]](#footnote-8), kas ir pastāvējuši mazāk nekā trīs gadus, vai, riska finansējuma atbalsta gadījumā – MVU septiņus gadus no to pirmā komerciālās pārdošanas darījuma) – uzkrāto zaudējumu dēļ ir zudusi vairāk nekā puse no parakstītā kapitāla, ja, uzkrātos zaudējumus atskaitot no rezervēm (un visām pārējām pozīcijām, kuras pieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla. Kapitāls attiecīgajā gadījumā ietver kapitāldaļu uzcenojumu; 2. atbalsta pretendentam, kurā vismaz kādam no dalībniekiem ir neierobežota atbildība par sabiedrības parādsaistībām (izņemot MVU, kas ir pastāvējuši mazāk nekā trīs gadus, vai, riska finansējuma atbalsta gadījumā – MVU septiņus gadus no to pirmā komerciālās pārdošanas darījuma), uzkrāto zaudējumu dēļ ir zudusi vairāk nekā puse no kapitāla, kas norādīts sabiedrības grāmatvedības pārskatos. Šā apakšpunkta izpratnē sabiedrība ir tāda sabiedrība, kurā vismaz kādam no dalībniekiem ir neierobežota atbildība par sabiedrības parādsaistībām (jo īpaši pilnsabiedrības un komandītsabiedrības); 3. atbalsta pretendents, kuram ierosināta tiesiskās aizsardzības procesa lieta, tiek īstenots tiesiskās aizsardzības process vai pasludināts maksātnespējas process, vai tas atbilst normatīvajos aktos noteiktiem kritērijiem[[8]](#footnote-9), lai tam pēc kreditora pieprasījuma piemērotu maksātnespējas procedūru; 4. atbalsta pretendents ir saņēmis glābšanas atbalstu un vēl nav atmaksājis aizdevumu vai atsaucis garantiju, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns; 5. atbalsta pretendentam (kas nav MVU) pēdējos divus gadus uzņēmuma parādsaistību un pašu kapitāla bilances vērtību attiecība ir pārsniegusi 7,5, kā arī uzņēmuma procentu seguma attiecība, kas rēķināta pēc uzņēmuma ieņēmumiem pirms procentu, nodokļu, nolietojuma un amortizācijas atskaitījumiem (EBITDA), ir bijusi mazāka par 1,0.   KF gadījumā atbilstību Eiropas Parlamenta un Padomes 2021.gada 24.jūnija regulas Nr. 2021/1058, par Eiropas Reģionālās attīstības fondu un Kohēzijas fondu 7. panta 1. punkta d) apakšpunktā noteiktajam[[9]](#footnote-10).  Atbilstību kritērijam pārbauda:   1. uz projekta iesnieguma iesniegšanas dienu un; 2. uz lēmuma par projekta iesnieguma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par projekta iesnieguma apstiprināšanu ar nosacījumu.   Lēmums par projekta iesnieguma apstiprināšanu, kā arī atzinums par nosacījumu izpildi var būt lēmumi, ar kuriem tiek piešķirts komercdarbības atbalsts pretendentam.  GNU pazīmes vērtē projekta iesniedzējam individuāli un tā saistīto personu grupai (ja attiecināms) saskaņā ar Komisijas regulas Nr.[651/2014](http://eur-lex.europa.eu/eli/reg/2014/651?locale=LV) I pielikuma 3.panta 3.punktā definēto un balstoties uz [Komisijas lietotāja rokasgrāmatā par MVU definīcijas piemērošanu](https://op.europa.eu/lv/publication-detail/-/publication/79c0ce87-f4dc-11e6-8a35-01aa75ed71a1) norādīto.  Šīs metodikas ietvaros lietotais termins “pasludināts maksātnespējas process” aptver arī tādus maksātnespējas stāvokļa risinājumus kā bankrots, sanācija un mierizlīgums, līdz ar to aptver arī tos maksātnespējas procesus, kas pasludināti saskaņā ar likumu “Par uzņēmumu un uzņēmējsabiedrību maksātnespēju” un Maksātnespējas likumu, kas bija spēkā līdz 2010. gada 1. novembrim, vai tas atbilst normatīvajos aktos noteiktiem kritērijiem[[10]](#footnote-11), lai tam pēc kreditora pieprasījuma piemērotu maksātnespējas procedūru.  Pieņemot lēmumu par projekta iesniedzēja atbilstību kritērijam, balstās uz projekta iesniegumam pievienoto informāciju uz iesniegšanas dienu un publiski[[11]](#footnote-12) pieejamiem, ticamiem datiem par projekta iesniedzēju un tā saistītiem uzņēmumiem (ja attiecināms), tai skaitā:   1. kapitāldaļu turētājiem; 2. finanšu situāciju: 3. pēdējo gada pārskatu[[12]](#footnote-13), kurš iesniegts saskaņā ar normatīvo aktu prasībām un attiecīgi pārskata iesniegšanas savlaicīgums tiek vērtēts kontekstā ar šajā punktā definētajiem dokumentu iesniegšanas termiņiem; 4. operatīvo starpperiodu pārskatu ne “vecāku” kā viens mēnesis uz projekta iesnieguma iesniegšanas dienu, kuru apstiprinājis zvērināts revidents un kurš tiek iesniegts kopā ar projekta iesniegumu. Operatīvais pārskats jāpievieno arī situācijā, ja ir būtiskas izmaiņas projekta iesniedzēja un tā saistīto uzņēmumu (ja attiecināms) situācijā, piemēram, uz projekta iesnieguma iesniegšanas dienu 21.05.2019. projekta iesniedzējs saskaņā ar 2018.gada pārskatā pieejamo informāciju atbilst GNU - vismaz vienai no Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 2. panta 18. punktā minētajām situācijām, tomēr periodā no 2018.gada beigām līdz projekta iesnieguma iesniegšanas brīdim ir būtiski uzlabojusies finanšu situācija, novēršot GNU pazīmes, nolūkā šos faktus pierādīt, projekta iesniedzējam jāiesniedz līdz ar projekta iesniegumu operatīvo starpperiodu pārskatu par projekta iesniedzēja un par saistīto uzņēmumu (ja attiecināms) par starpperiodu, kuru apstiprinājis zvērināts revidents un ne “vecāku” kā viens mēnesis uz projekta iesnieguma iesniegšanas dienu; 5. informāciju par pamatkapitāla palielināšanu (parakstīts), kuru vērtē kompleksi kopā ar zvērināta revidenta apstiprinātu operatīvo starpperiodu pārskatu.   Parakstītā, bet neapmaksātā pamatkapitāla palielināšana ir jānodrošina pamatkapitāla palielināšanas noteikumos paredzētajā termiņā, bet ne vēlāk kā sešu mēnešu laikā no dienas, kad pieņemts lēmums par pamatkapitāla palielināšanu[[13]](#footnote-14). Ja gadījumā parakstītā pamatkapitāla palielināšanas rezultātā uzņēmumam nav GNU pazīmju uz projekta iesnieguma iesniegšanas dienu, pamatkapitāla palielinājuma apmaksas pienākums tiks noteikts arī līgumā par projekta īstenošanu, paredzot sadarbības iestādei pienākumu izbeigt noslēgto līgumu, ja netiek veikta parakstītā pamatkapitāla apmaksa.  **Vērtējot pašvaldības vai pašvaldības iestādes atbilstību kritērijam**, pārbauda, vai atbalsta pretendents nav finanšu stabilizācijas procesā, pārliecinoties Finanšu ministrijas tīmekļvietnes www.fm.gov.lv sadaļā “Pašvaldību finanšu uzraudzība” <https://www.fm.gov.lv/lv/sadalas/pasvaldibu_finansu_uzraudziba/finansu_stabilizacijas_process>. |
| **Nē** | **Vērtējums ir** **“Nē”**, ja:   1. kaut vienai no Komisijas regulas Nr. [651/2014](http://eur-lex.europa.eu/eli/reg/2014/651?locale=LV) 2. panta 18. punktā minētajām situācijām uz projekta iesnieguma iesniegšanas dienu un/vai komercdarbības atbalsta piešķiršanas dienu atbilst:    1. projekta iesniedzējs, sadarbības partneris (ja tāds ir paredzēts), kurš ir autonoms uzņēmums;    2. projekta iesniedzējs, sadarbības partneris (ja tāds ir paredzēts), kurš ir saistīts uzņēmums; 2. nav pieejama finanšu informācija:    1. par pēdējo pilno pārskata gadu pirms projekta iesnieguma iesniegšanas, ja nav ievēroti normatīvie akti par gada pārskata iesniegšanu, piemēram, projekts iesniegts 21.05.2019., bet pēdējais pieejamais gada pārskats ir par 2017.gadu;    2. par starpperiodu no pēdējā pārskata gada līdz projekta iesnieguma iesniegšanas dienai, piemēram, projekts iesniegts 21.05.2019., pēdējais pieejamais gada pārskats ir par 2018. gadu, uz 31.12.2018. projekta iesniedzējs ir GNU, taču periodā līdz 21.05.2019. finanšu situācija ir uzlabojusies, piemēram, palielināts pamatkapitāls, tad šādā situācijā pie projekta iesnieguma būtu jābūt pievienotai operatīvajai finanšu informācijai – zvērināta revidenta apstiprinātam starpperiodu pārskatam, lai nodrošinātu neatkarīga nozares eksperta viedokļa pieejamību par to, vai ietvertie finanšu pārskati sniedz patiesu un skaidru priekšstatu par attiecīgā klienta finansiālo stāvokli, peļņu vai zaudējumiem un naudas plūsmu saskaņā ar attiecīgajiem finanšu pārskatu sagatavošanas principiem (standartiem) un atbilst normatīvajiem aktiem (ja attiecināms).   **Gadījumos, kad projekta iesniedzējs ir pašvaldība vai pašvaldības iestāde,** vērtējums ir “Nē”, ja pašvaldība vai pašvaldības iestāde atrodas finanšu stabilizācijas procesā. |
| **2.2.** | Projekta izmaksu lietderīgums ir pamatots ar projekta izmaksu un ieguvumu analīzi. | **P** | **Jā** | **Vērtējums ir “Jā”, ja:**  1) projekta izmaksu un ieguvumu analīze sagatavota atbilstoši normatīvajā aktā[[14]](#footnote-15), kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā, noteiktajam;  2) izmaksu un ieguvumu analīzēs aprēķini ir aritmētiski korekti un izsekojami;  3) aprēķinātā projekta ekonomiskā ienesīguma norma ir lielāka par sociālo diskonta likmi;  4) izmaksu un ieguvumu analīzē aprēķinātā projekta ekonomiskā neto pašreizējā vērtība ir lielāka par nulli;  5) izmaksu un ieguvumu analīzē ir izmantoti uz projektu iesniegumu atlases izsludināšanas dienu aktuālie makroekonomiskie pieņēmumi un prognozes;  6) projekta dzīves cikls ir 10 gadi. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar **“Jā, ar nosacījumu”** un izvirza nosacījumu papildināt vai precizēt norādīto informāciju. |
| **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **2.3.** | Projekta iesniegumā plānotās darbības, izņemot MK noteikumos noteiktās komercdarbības atbalsta darbības, nav uzsāktas, un atbilst Komisijas regulas Nr. 651/2014 6. panta prasībām attiecībā uz atbalsta stimulējošo ietekmi. | **N** | **Jā** | **Vērtējums ir “Jā”, ja:**  1) projekts atbilst stimulējošās ietekmes nosacījumiem saskaņā ar regulas Nr. 651/2014 6. pantā un MK noteikumos noteikto;  2) projekta ietvaros plānotās ar komercdarbības atbalstu saistītās darbības plānots uzsākt tikai pēc projekta iesnieguma iesniegšanas sadarbības iestādē.  Projektā nevar tikt iekļautas uzsāktas vai pabeigtas darbības. Būvdarbu līgumu var slēgt un ar ieguldījumiem saistītus būvdarbus uzsākt pēc projekta iesnieguma iesniegšanas sadarbības iestādē.  Projekta iesniegumā iekļautās darbības, kas pretendē uz komercdarbības atbalsta saņemšanu atbilstoši regulas Nr. 651/2014 47. pantam, drīkst uzsākt tikai pēc projekta iesnieguma iesniegšanas sadarbības iestādē.  Atbilstoši regulas Nr. 651/2014 2. panta 23. punktam “darbu sākums” ir ar ieguldījumu saistītu būvdarbu sākums vai pirmā juridiski saistošā apņemšanās pasūtīt aprīkojumu, vai citas saistības, kas padara ieguldījumu neatgriezenisku, – atkarībā no tā, kas notiek pirmais.  Tādus sagatavošanās darbus kā atļauju saņemšana un priekšizpētes veikšana neuzskata par darbu sākumu un šīs darbības nav uzskatāmas par darbu sākumu un nepārkāpj stimulējošas ietekmes noteikumu ievērošanu regulas Nr. 651/2014 2. panta 23. punkta un 6. panta izpratnē. Piemēram, pirms atbalsta pretendents ir iesniedzis atbalsta pieteikumu atbalsta sniedzējam, atbalsta pretendents var izsludināt iepirkumu konkrētu darbību veikšanai, kas būs nepieciešamas projekta īstenošanai, tomēr tas nedrīkst noslēgt līgumu par šo darbību veikšanu ar iepirkumā izraudzīto pakalpojuma sniedzēju, jo tādējādi tas būs uzņēmies juridiskas saistības, kas izraisa tiesiskas sekas attiecībā uz plānoto ieguldījumu veikšanu.  Atbilstību kritērijam, vai ir ievēroti stimulējošas ietekmes nosacījumi, pārbauda:  1) izvērtējot projekta iesniegumu un tam papildu pievienotajos dokumentos norādīto informāciju;  2) pieejamo informāciju par atbalsta pretendentam sniegto atbalstu citās komercdarbības atbalsta sniedzējinstitūcijās, piemēram, AS “Attīstības finanšu institūcija Altum”, Lauku atbalsta dienests;  3) pieejamo informāciju publiskos, ticamos avotos par projekta iesniedzēju saistībā ar plānoto projektu, piemēram, Iepirkumu uzraudzības biroja iepirkumu procedūru procesa datu bāzi, Būvniecības informācijas sistēmā pieejamo informāciju. |
| **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **2.4.** | Projekta iesniedzējs atbilst MK noteikumos noteiktajiem *de minimis* atbalsta nosacījumiem, tostarp ir izveidota un pieejama *de minimis* atbalsta uzskaites sistēmā sagatavotā veidlapa par sniedzamo informāciju *de minimis* atbalsta uzskaitei un piešķiršanai, vai ir norādīts sistēmā izveidotās un apstiprinātās veidlapas identifikācijas numurs un projekta iesnieguma iesniedzējs ir apliecinājis, ka uzskaites veidlapā norādītā informācija ir pilnīga un patiesa (ja attiecināms). | **P/ N/A** | **Jā** | **Vērtējums ir “Jā”,** Projekta iesniedzējs un projekta iesniegums atbilst MK noteikumos noteiktajiem *de minimis* atbalsta nosacījumiem, kas izriet no *de minimis* regulas[[15]](#footnote-16), tostarp,   * *de minimis* atbalstu piešķir, ievērojot regulas Nr. 2023/2831 1. panta 1. punkta a), b), c) un d) apakšpunktā minētos nozaru ierobežojumus un regulas Nr. 2023/2831 1. panta 1. punkta e) un f) apakšpunktā minētos darbības ierobežojumus. Ja komersants darbojas nozarēs, kas norādītas minētajā punktā gan vienā, gan vairākās nozarēs vai citās darbības jomās, uz kurām attiecas šīs regulas darbības jomas, atbalstam, ko piešķir minētajām nozarēm vai darbības jomām, šo regulu piemēro ar nosacījumu, ka darbības vai izmaksas tiek nošķirtas, lai darbības nozarēs, kuras ir izslēgtas no šīs regulas darbības jomas, negūtu labumu no *de minimis* atbalsta, ko piešķir saskaņā ar šo regulu; * pirms plānotā *de minimis* atbalsta piešķiršanas pārbauda, vai komersantam iepriekšējos trīs gados no plānotā atbalsta piešķiršanas dienas jau piešķirtais un plānotais *de minimis* atbalsts viena vienota uzņēmuma līmenī nepārsniedz regulas Nr. 2023/2831 3. panta 2. punktā noteikto robežlielumu. Viens vienots uzņēmums ir tāds uzņēmums, kas atbilst regulas Nr. 2023/2831 2. panta 2. punktā minētajiem kritērijiem [[16]](#footnote-17); * *de minimis* atbalsta uzskaiti veic saskaņā ar normatīvajiem aktiem par *de minimis* atbalsta uzskaites un piešķiršanas kārtību. Dokumentāciju par *de minimis* atbalsta piešķiršanu sadarbības iestāde glabā 10 gadus no programmas ietvaros pēdējā piešķirtā atbalsta, bet finansējuma saņēmējs – 10 gadus no atbalsta piešķiršanas dienas; * *de minimis* atbalstu, ko piešķir atbilstoši MK noteikumiem, par vienām un tām pašām attiecināmajām izmaksām nedrīkst kumulēt ar citu komercdarbības atbalstu un *de minimis* atbalstu; * *de minimis* atbalsts tiek piešķirts, ievērojot normatīvos aktus par šā atbalsta uzskaites un piešķiršanas kārtību: * ir izveidota un pieejama *de minimis* atbalsta uzskaites sistēmā sagatavotā veidlapa par sniedzamo informāciju *de minimis* atbalsta uzskaitei un piešķiršanai vai projekta iesniegumā ir norādīts *de minimis* atbalsta uzskaites sistēmā izveidotās un apstiprinātās pretendenta veidlapas identifikācijas numurs; * *de minimis* atbalsta veidlapā norādītā informācija atbilst “*Lursoft”* datu bāzē, Uzņēmumu reģistra datu bāzē, VID saimnieciskās darbības veicēju datu bāzē, *de minimis* atbalsta uzskaites sistēmā un citur publiski pieejamajai informācijai; * projekta iesniedzējs projekta iesniegumā ir apliecinājis, ka uzskaites veidlapā norādītā informācija ir pilnīga un patiesa. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar **“Jā, ar nosacījumu”** un izvirza nosacījumu papildināt vai precizēt norādīto informāciju. |
|  |  |  | **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir “N/A”**, ja projekta iesniegumā nav paredzētas darbības un izmaksas, kurām piemērojami *de minimis* nosacījumi. |

|  |  |  |  |  |
| --- | --- | --- | --- | --- |
| **3.** **SPECIFISKIE ATBILSTĪBAS KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **N – neprecizējams**  **P – precizējams**  **N/A – nav attiecināms** | **Jā;**  **Jā, ar nosacījumu; Nē** |
| **3.1.** | Projekta iesniegumā sniegtā informācija atbilst komercdarbības atbalsta nosacījumiem, kas noteikti MK noteikumos | **P** | **Jā** | **Vērtējums ir “Jā”**, ja:   1. Projekta iesniegumā un tā pielikumos norādīta korekta informācija par projekta ietvaros plānoto komercdarbības atbalstu; 2. Ir ievēroti visi regulas Nr. 651/2014 nosacījumi, tai skaitā :    1. 1. panta 2. punkta “c” un “d” apakšpunkta nosacījumi par gadījumiem, kādos nepiemēro regulu Nr. 651/2014;    2. 1. panta 3. punkta “a” apakšpunkta nosacījumi par nozarēm, kurām nepiemēro regulu Nr. 651/2014 un kurām tiek nodrošināta izmaksu nošķiršana, lai darbības izslēgtajās nozarēs negūst labumu no atbalsta, kas piešķirts saskaņā ar regulu Nr. 651/2014;    3. 1. panta 4. punkta “a” apakšpunkta nosacījumi, ka atbalsts netiek sniegts saņēmējam, uz kuru attiecas līdzekļu atgūšanas rīkojums saskaņā ar Komisijas lēmumu, ar ko atbalsts tiek atzīts par nelikumīgu un nesaderīgu ar kopējo tirgu, tiks vērtēts grupas līmenī;    4. Ieguldījumu atbalsts vienam uzņēmumam vienā ieguldījumu projektā nedrīkst pārsniegt regulas Nr. 651/2014 4. panta “s” apakšpunktā noteikto apmēru. 3. Projekta iesniegumā paredzētas projekta darbības un izmaksas, kurā piemērojams regulas Nr. 651/2014 47. pants, un ir ievēroti šādi nosacījumi:    1. Atbalstu piešķir izmaksām, kas MK noteikumos par pasākuma īstenošanu plānotas kā atbalstāmas regulas Nr. 651/2014 47. panta ietvaros;    2. Atbalstu var saņemt šādi projektu iesniedzēji: pašvaldības un to iestādes; pašvaldību kapitālsabiedrības kā lieli uzņēmumi, kas neatbilst regulas Nr. 651/2014 I pielikumā noteiktajiem kritējiem (atbilstoši regulas Nr. 651/2014 2. panta 24. punktā paredzētajam);    3. projekta iesniegumā aprakstīts un pievienoti dokumentāri pierādījumi (piemēram, nozares eksperta izvērtējums), ka atbalsta nepiešķiršanas gadījumā ieguldījums netiks veikts, piemēram, dēļ:  * tirgus nepilnībām Latvijā vai attiecīgajā atkritumu apsaimniekošanas reģionā; * otrreizēju izejvielu pieprasījuma krituma; * otrreizēju izejvielu cenu izmaiņām; * citiem projekta iesniedzēja sniegtajiem pierādījumiem.   Iepriekš minētais eksperts ir no projekta iesniedzēja neatkarīgs, un spēj sniegt datos balstītu izvērtējumu par atkritumu apsaimniekošanas nozari. Ieteicams, ka ekspertam ir atbilstoša izglītība inženierzinātnēs vai dabaszinātnēs. Projekta iesniedzējs par eksperta kompetenci var pārliecināties, piemēram, ņemot vērā tā pieredzi pēdējo piecu gadu laikā padziļinātas ekspertīzes pētījuma vai izvērtējuma veikšanā atkritumu apsaimniekošanas jomā, kurā izmantotas kvalitatīvās un kvantitatīvās pētījumu metodes. Dalība nozares profesionāļu organizācijās Latvijā var būt kā papildu pierādījums, ka izvēlētais eksperts pārzina aktualitātes arī nacionālā līmenī.  Maksimālā KF finansējuma intensitāte, kurā neiekļauj *de minimis* atbalstu MK noteikumu 21.4.2. apakšpunktā minēto izmaksu un 21.1. apakšpunktā minēto būvprojekta izstrādes izmaksu segšanai, ievērojot regulas Nr. 651/2014 47. panta 8. un 9. punktā minēto, ir 55 procenti. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **3.2.** | Projektā plānoto darbību atbilstība pašvaldības saistošo noteikumu par atkritumu apsaimniekošanu nosacījumiem | **P** | **Jā** | **Vērtējums ir “Jā”,** ja projekta iesniegumā norādīta **atsauce uz konkrētās pašvaldības**, kurā plānots veidot projektā paredzēto infrastruktūru, **saistošajiem noteikumiem par atkritumu apsaimniekošanu, kas paredz atkritumu dalītās vākšanas attīstību un projekta iesniegumā paredzētās darbības atbilst minētās pašvaldības saistošajiem noteikumiem**.  Atbilstību saistošajiem noteikumiem par atkritumu apsaimniekošanu iespējams pārbaudīt vietnē <https://likumi.lv/ta/veids>, izvēloties konkrēto pašvaldību. |
| **Jā, ar nosacījumu** | Ja projekta iesniegumā norādītā informācija ir nepilnīga, projekta iesniegumu novērtē ar **“Jā, ar nosacījumu”** un izvirza nosacījumu papildināt vai precizēt norādīto informāciju. |
| **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus, vai pēc nosacījumu izpildes joprojām neatbilst izvirzītajām prasībām, t.sk. neatbilst attiecīgās pašvaldības saistošajos noteikumos atkritumu apsaimniekošanas jomā paredzētajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā**.** |

|  |  |  |  |  |
| --- | --- | --- | --- | --- |
| **3.3.** | Projektā plānotās darbības atbilst pašvaldības teritorijas plānojumam | **P** | **Jā** | **Vērtējums ir “Jā”**, ja **projektā paredzētās darbības ļauts īstenot saskaņā ar projekta īstenošanas vietai piekritīgo, spēkā esošu pašvaldības teritorijas plānojumu atbilstoši teritorijas izmantošanas veidam.** Informāciju par atļauto izmantošanas veidu nosaka, izmantojot publiski pieejamu informācijas avotus - teritorijas plānojumus, kas pieejami, piemēram, <https://geolatvija.lv/main?documents=open> vai attiecīgo pašvaldību tīmekļvietnēs. Projektam iesniegumam attiecīgu izziņu pievieno tikai tādos gadījumos, ja atbilstība nav skaidri nosakāma no publiski pieejamā teritorijas plānojuma.  Ja projekta iesniegums tiek apstiprināts, bet projekta īstenošanas laikā paredzami stāsies spēkā jauns teritorijas plānojums, finansējuma saņēmējam izvirza prasību projekta īstenošanas laikā sniegt informāciju sadarbības iestādei, kas apliecina darbības īstenošanas atbilstību jaunajam teritorijas plānojumam. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **3.4.** | Projekta īstenošanas laikā un vismaz 10 gadus pēc noslēguma maksājuma veikšanas nekustamais īpašums, kurā tiks veiktas projektā paredzētās darbības, pieder projekta iesniedzējam, ir tā valdījumā vai turējumā, un īpašuma tiesības ir nostiprinātas zemesgrāmatā (ja attiecināms) | **P** | **Jā** | **Vērtējums ir “Jā”,** ja tiek nodrošināts, ka **projekta īstenošanas laikā un 10 gadus pēc noslēguma maksājuma veikšanas zeme (t.sk. zemes vienības daļa), uz kuras paredzētas darbības, pieder projekta iesniedzējam** vai arī ir panākta vienošanās ar zemes īpašnieku vai tās tiesisko valdītāju par nekustamā īpašuma apbūves tiesību nostiprināšanu, vai ir tā turējumā (gadījumos, ja nav paredzēti būvdarbi). Bezatlīdzības lietojuma gadījumā īpašumtiesības netiek nostiprinātas zemesgrāmatā.  Ja projekta iesnieguma vērtētājam ir iespēja informāciju par īpašumtiesībām pārbaudīt publiskajās datubāzēs, vērtējums tiek balstīts uz publiskajā datu bāzē pieejamo informāciju, izdruku saglabājot projekta iesnieguma vērtēšanas dokumentācijā. Ja pēc pieejamās informācijas nav iespējams pārliecināties par īpašumtiesībām, vērtē projekta iesniegumam pievienoto dokumentāciju.  Projekta iesniegumam pievienotie dokumenti apliecina, ka nekustamais īpašums, kurā tiks veiktas projektā paredzētās darbības, ir finansējuma saņēmēja īpašumā vai valdījumā, vai turējumā projekta īstenošanas laikā un vismaz 10 gadus pēc noslēguma maksājuma veikšanas un ir tiesības piekļūt zemesgabalam, kur paredzēts īstenot projektu un veikt tajā infrastruktūras uzturēšanas darbus.  Ja projekta iesniedzējam uz projekta iesnieguma iesniegšanas brīdī nav nodrošinātas īpašumtiesības, projekta iesniegumā ir jābūt projekta iesniedzēja apliecinājumam, ka  īpašuma tiesības, apbūves tiesība vai turējums (ja attiecināms) tiks nostiprināta zemesgrāmatā ne vēlāk kā līdz pirmā maksājuma pieprasījuma iesniegšanas dienai sadarbības iestādē. Gadījumā, ja pašvaldībai piekritīga zeme uz projekta iesnieguma iesniegšanas brīdi nav ierakstīta zemesgrāmatā, tās ierakstīšana veicama līdz projekta darbību pabeigšanai – pirms noslēguma maksājuma veikšanas.  Ja apbūves tiesību darbības termiņš ir īsāks par 10 gadiem pēc noslēguma maksājuma veikšanas, tiek iesniegts apliecinājums, ka līdz noslēguma maksājuma pieprasījuma iesniegšanai sadarbības iestādē apbūves tiesības termiņš tiks pagarināts, lai nodrošinātu apbūves tiesības darbības periodu vismaz 10 gadus pēc noslēguma maksājuma veikšanas. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **Horizontālā principa “Vienlīdzība, iekļaušana, nediskriminācija un pamattiesību ievērošana” (HP VINPI) specifiskais atbilstības kritērijs** | | | | |
| **3.5.** | Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu | **P** | **Jā** | Kritērija vērtēšanā izmanto Labklājības ministrijas un Tieslietu ministrijas izstrādātās vadlīnijas “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027) (Pieejamas: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027).  Ja projekta iesniegums atbilst minimālajām prasībām, **vērtējums ir “Jā**”, ja no projekta iesniegumā ietvertās informācijas ir secināms, ka projektā plānota vismaz viena vispārīgā HP VINPI darbība, piemēram:  Komunikācijas un vizuālās identitātes pasākumi:   1. projekta vai finansējuma saņēmēja tīmekļvietnē tiks izveidota sadaļa “Viegli lasīt”, kurā tiks iekļauta īsa aprakstoša informācija par projektu un cita lasītājiem nepieciešama informācija vieglajā valodā, lai plašākai sabiedrībai nodrošinātu iespēju uzzināt par Eiropas Savienības fondu ieguldījumiem (*skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020)* [*https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020*](https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020) *)*; 2. īstenojot projekta komunikācijas un vizuālās identitātes aktivitātes, to **saturs tiks rūpīgi izvērtēts** un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību” [*https://www.lm.gov.lv/lv/media/18838/download*](https://www.lm.gov.lv/lv/media/18838/download)); 3. tiks nodrošināts, ka informācija tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. Vides aizsardzības un reģionālās attīstības vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (https://pieklustamiba.varam.gov.lv /, Vadlīnijas piekļūstamības izvērtējumam pieejamas šeit: https://www.varam.gov.lv/lv/wwwvaramgovlv/lv/pieklustamiba).   Iepirkumi:   1. projektā tiks īstenots **sociāli atbildīgs iepirkums**, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.   **Sociāli atbildīga publiskā iepirkuma nolikumā var paredzēt šādas prasības un dot papildu punktus piedāvājumu vērtēšanā, piemēram:**   1. pretendentam ir jānodrošina, ka infrastruktūras attīstībā tiks ievēroti ilgstpējības kritēriji – tiks ņemtas vērā personu ar invaliditāti vajadzības, sabiedrības novecošanās un no tā izrietošajām vajadzībām konteksts; 2. pretendentam jānodrošina, ka tiks īstenotas konsultācijas ar nevalstiskajām organizācijām un ekspertiem, kas pārstāv dzimumu līdztiesības, personu ar invaliditāti intereses un nediskriminācijas jautājumus u.c. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar **“Jā, ar nosacījumu”** un izvirza nosacījumu papildināt vai precizēt norādīto informāciju. |
| **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **Horizontālā principa “Nenodarīt būtisku kaitējumu” specifiskais atbilstības kritērijs** | | | | |
| **3.6.** | Projekta būvniecības procesa laikā tiks veikti pasākumi trokšņu, putekļu un piesārņojuma emisiju samazināšanai | **P** | **Jā** | **Vērtējums ir “Jā”**, **ja projekta iesniedzējs ir apliecinājis, ka būvniecības procesa laikā tiks veikti pasākumi trokšņu, putekļu un piesārņojuma emisiju samazināšanai.**  Projektā paredz, piemēram, šādas darbības:   * tiek paredzēti pasākumi, lai tiktu ievēroti normatīvajā regulējumā noteiktie maksimālie robežlielumu rādītāji noteiktajai apbūves zonai un diennakts laikam attiecībā uz vides trokšņa, putekļu un citu piesārņojošo vielu emisijām un veikti pasākumi šādu emisiju samazināšanai. Šādi pasākumi tiks iekļauti būvdarbu iepirkuma specifikācijā un būvdarbu līgumā. * No projekta iesniedzēja puses būvdarbu veikšanas procesā būs iesaistīti autoruzraugs un būvuzraugs, kas ziņos projekta iesniedzējam par būvniecības jomu reglamentējošo normatīvo tiesību aktu, līguma prasību atbilstības ievērošanu konkrētajā būvlaukumā. * Būvniecības iepirkumā tiks likts uzsvars un potenciālie pretendenti tiks informēti par nepieciešamību būvniecības procesā par maksimāli pieļaujamajiem robežlielumiem attiecībā uz trokšņu un putekļu un citu piesārņojošo vielu emisijām un nepieciešamību veikt pasākumus šādu emisiju samazināšanai. Prasību izpildi uzraudzīs pasūtītājs un atbildīgās institūcijas. * lai ievērotu Ministru kabineta 2014. gada 7. janvāra noteikumu Nr. 16 “Trokšņa novērtēšanas un pārvaldības kārtība” prasības, t.sk. 2. pielikuma tabulā “Vides trokšņa robežlielumi un to novērtēšana” norādītie lielumi, tiks nodrošināta darba laika un transporta kustības maršrutu stingra reglamentācija. * Putekļu samazināšanai pievedceļi un brauktuves būvobjekta teritorijā sausajā laikā tiks mitrinātas. Transporta līdzekļu kravas transportēšanas laikā tiks pārklātas. * Paredzamās ietekmes samazināšanai būvniecības darbi tiks veikti diennakts gaišajā laikā, kur tas iespējams un attiecināms. * Netiks pieļauts tehnikas remonts vai mazgāšana būvobjekta teritorijā. |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar **“Jā, ar nosacījumu”** un izvirza nosacījumu papildināt vai precizēt norādīto informāciju. |
| **Nē** | **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **3.7.** | Projektā tiks nodrošināts, ka būvniecības procesa laikā tiks ievērotas prasības par koku ciršanas aizliegumu putnu ligzdošanas periodā un nodrošināta esošo koku veselības stāvokļa aizsardzība, tai skaitā nekaitējot koku saknēm | **P; N/A** | **Jā** | **Vērtējums ir “Jā”,** ja projekta iesniegumā apliecināts, ka projekta ietvaros būvniecības procesa laikā tiks:   1. ievērotas prasības par koku ciršanas aizliegumu putnu ligzdošanas periodā atbilstoši Ministru kabineta 2012. gada 2. maija noteikumos Nr.309 “Noteikumi par koku ciršanu ārpus meža” noteiktajiem termiņam; 2. nodrošināta esošo koku veselības stāvokļa aizsardzība, tai skaitā nekaitējot koku saknēm. Apliecināts, ka tiks ievērota optimālā koka sakņu aizsardzības zona, tai skaitā aizsardzības zona valsts nozīmes dižkokiem atbilstoši Ministru kabineta 2010. gada 16. marta noteikumu Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” 8. nodaļai “Dabas pieminekļi”; 3. ievērotas attiecīgās pašvaldības vadlīnijas vai saistošie noteikumi koku aizsardzībai, tai skaitā, ja attiecināms, veikt publisko apspriešanu.   Citos gadījumos vai, ja nepieciešams, ir iesniegts arborista detalizētāks koku stāvokļa novērtējums un izvērtēts nepieciešamās sakņu aizsardzības zonas lielums, kā arī var būt izvērtēts vispārīgais koku veselības stāvoklis konkrētajā teritorijā pirms darbību uzsākšanas (ja attiecināms). |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir N/A**, japrojektā nav paredzēta koku ciršana vai darbības koku sakņu tuvumā. |
| **3.8.** | Projekta ietvaros veicamiem iepirkumiem piemēro MK 2017. gada 20. jūnija noteikumos Nr. 353 “Prasības zaļajam publiskajam iepirkumam un to piemērošanas kārtība” iekļautajām grupām noteiktos zaļā publiskā iepirkuma kritērijus | **P; N/A** | **Jā** | **Vērtējums ir “Jā”,** ja projekta iesniedzējs ir iekļāvis projekta iesniegumā informāciju par to, ka projekta ietvaros pakalpojumi vai būvdarbu iepirkums tiks veikti, ievērojot zaļā publiskā iepirkuma prasības saskaņā ar Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība” 1. pielikumā visos gadījumos un 2. pielikumā gadījumos, kur tas attiecināms un iespējams. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir N/A**, ja sniegts skaidrojums, ka zaļā publiskā iepirkuma prasības nav iespējams piemērot vai iepirkuma priekšmets neatbilst Ministru kabineta 2017. gada 20. jūnija noteikumos Nr. 353 “Prasības zaļajam publiskajam iepirkumam un to piemērošanas kārtība” noteiktajām grupām. |
| **Horizontālā principa “Klimatdrošināšana” specifiskais atbilstības kritērijs** | | | | |
| **3.9.** | Projektā tiek nodrošināta atbilstība pielāgošanās klimata pārmaiņām aspektiem, izvērtējot klimatiskās ietekmes faktorus un veidojot tādu infrastruktūru, kas ir noturīga pret šo faktoru izpausmi | **P** | **Jā** | Vērtējums ir “Jā”, ja projekta iesniegumā:   * ir veikts projektā paredzēto infrastruktūras darbību risku izvērtējums par vismaz šādiem klimata pārmaiņu radītājiem riskiem: spēji ekstrēmi klimatiskie notikumi, piemēram, karstuma viļņi (infrastruktūras pārkaršana un materiālu nolietojums karstuma dēļ), vēja brāzmas (elektropārvaldes bojājumu dēļ), plūdi, lietusgāzes, sausums, sasalšanas un kušanas cikli. Šiem riskiem paredzēti novēršanas vai mazināšanas pasākumi; * norādīts, ka projekta ietvaros plānotās darbības tiek īstenotas ar mērķi veidot tādu infrastruktūru, kas nodrošinās noturību pret tādiem klimatiskajiem riskiem, kas saskaņā ar attiecīgajā pašvaldībā noteikto klimatisko profilu ir novērtēti ar 2. un 3. riska klasi (aukstuma viļņu, karstuma viļņu, nokrišņu un sniega riski). Informācija par aktuālo klimata profilu pieejama <https://klimats.meteo.lv/pasvaldibu_apskati/>;   Lai nodrošinātu projekta atbilstību pielāgošanās klimata pārmaiņām aspektiem, vērtē projekta iesniegumā plānoto darbību aprakstu par zemes darbiem, tai skaitā rakšanas darbiem, par to, vai ir izvērtēti infrastruktūras pamatu un grunts bojājumu riski gruntsūdeņu līmeņa svārstību dēļ vai infrastruktūras applūšanas riski.  Papildus vērtē, vai:   * projekts tiek īstenots applūstošā teritorijā atbilstoši VSIA “Latvijas Vides, ģeoloģijas un meteoroloģijas centrs” plūdu riska un plūdu draudu kartēm (<https://videscentrs.lvgmc.lv/iebuvets/pludu-riska-un-pludu-draudu-kartes>, Pavasara plūdu kartes upēm un ezeriem ar dažādiem plūdu scenārijiem, ja ūdens dziļums kartē norādīts >0m). Vērtēšanā izmanto pavasara plūdu kartes upēm un ezeriem, kā arī jūras vējuzplūdu piekrastes zonai kartes slāņus par 10% plūdu scenāriju (plūdu skartās teritorijas, kur plūdu iestāšanās biežums ir vienu reizi 10 gados);   Ja projekts tiek īstenots applūstošā teritorijā, ir norādīts apraksts ar rīcību par to, kā projekta ietvaros uzstādītā infrastruktūra tiks aizsargāta pret ūdens uzplūdiem. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |
| --- | --- | --- | --- |
| **4.** **KVALITĀTES KRITĒRIJI** | | **Vērtēšanas sistēma** | **Skaidrojums atbilstības noteikšanai** |
| **Punktu skaits** |
| **4.1.** | Projekta attiecināmo izmaksu apjoms sabiedrības izglītošanas un vides apziņas celšanas plāna īstenošanai | **Kritērijā jāsaņem vismaz 1 punkts** | **Kritērijā jāsaņem vismaz 1 punkts.** **Ja kritērijā netiek saņemts 1 punkts, vērtēšanu neturpina un pieņem lēmumu par projekta noraidīšanu.**  Kritērija vērtējums balstās uz finansējuma saņēmēja sniegto informāciju projekta iesniegumā. Šīm izmaksām nav noteikts to maksimālais apmērs.  **Kritērijā tiek vērtēts izmaksu apmērs (izteikts procentuāli pret projekta kopējām attiecināmajām izmaksām), kas projektā paredzēts sabiedrības izglītošanas un vides apziņas celšanai. Kritērijā ir vērtējams finansējuma ieguldījums sabiedrības izglītošanas plāna realizācijā, ko finansējuma saņēmējs plāno ieguldīt**. Šajā kritērijā vērtējamā sabiedrības izglītošanas plāna izmaksām ir jābūt apmērā, kas ir vismaz 5% no projekta kopējām attiecināmajām izmaksām. Procentuālā vērtība tiek noteikta ar 2 zīmēm aiz komata, taču vērtību nenoapaļo uz augšu, piemēram, 5,78% tiek vērtēts kā 5%. Projekta iesniegumā ir jāiekļauj sabiedrības izglītošanas plāns, kurā ir ietvertas dažāda veida darbības, piemēram, informatīvā kampaņa dažādām mērķauditorijām par atkritumu pareizas apsaimniekošanas nozīmi, patērētāju kultūras ietekmi uz apkārtējo vidi, izdales materiāli pašvaldībām par iespējām veicināt atkritumu rašanās novēršanu, ilgtspējīgu produktu izvēli, atkritumu dalītas vākšanas un šķirošanas nozīmi un to, kā tas kopumā ietekmē atkritumu pārstrādes efektivitāti un pārstrādes produktu, tiešsaistes informatīvie materiāli izvietošanai finansējuma saņēmēja, pašvaldību, atkritumu apsaimniekotāju vietnēs par projekta būtību un tā pozitīvo ietekmi, iespējām iegūt pēc iespējas vairāk kvalitatīvu pārstrādes izejvielu uz vietas Latvijā, ievērojot “pašpietiekamības un tuvuma” principu u.c.  Šajā kritērijā noteiktie informatīvie pasākumi ir nodalāmi no obligātajiem publicitātes pasākumiem, kas jānodrošina saskaņā ar normatīvajiem aktiem par kārtību, kādā 2021.–2027. gada plānošanas periodā publisko informāciju par projektiem un nodrošina Eiropas Savienības fondu publicitātes, saziņas un vizuālās identitātes prasību ieviešanu.  **Kritērijā tiek saņemts 1 punkts**, ja sabiedrības izglītošanai paredzēts finansējums vismaz 5% līdz 6% (ieskaitot) no projekta attiecināmajām izmaksām  **Kritērijā tiek saņemti 3 punkti**, ja sabiedrības izglītošanai paredzēti vismaz 7% līdz 8% (ieskaitot) no projekta attiecināmajām izmaksām.  **Kritērijā tiek saņemti 5 punkti**, ja sabiedrības izglītošanai paredzēti vismaz 9 % vai vairāk no projekta attiecināmajām izmaksām. |
| 4.1.1. | sabiedrības izglītošanai paredzētais finansējums ir 9 % vai vairāk no projekta attiecināmajām izmaksām | **5** |
| 4.1.2. | sabiedrības izglītošanai paredzētais finansējums ir 7% līdz 8% (ieskaitot) no projekta attiecināmajām izmaksām | **3** |
| 4.1.3. | sabiedrības izglītošanai paredzētais finansējums ir 5% līdz 6 % (ieskaitot) no projekta attiecināmajām izmaksām | **1** |
| 4.1.4. | kritērijā netiek izpildītas minimālās prasības | **0** |
| **4.2.** | Projekta ietvaros tiks nodrošināta infrastruktūra vairāku atkritumu veidu dalītās vākšanas pakalpojuma pieejamībai: | **Kritērijs dod papildu punktus** | **Kritērijs dod papildu punktus.**  **Kritērijā vērtē, cik atkritumu veidus savāks projekta ietvaros paredzētajā infrastruktūrā (pazemes un viedajos konteineros).**  Kritērija vērtējums balstās uz finansējuma saņēmēja sniegto informāciju projekta iesniegumā.  Atkritumu veids nosakāms, norādot atbilstošu klasi no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma. Katra savācamā atkritumu klase tiek uzskatīta par vienu atkritumu veidu.  **Kritērijā tiek saņemts 0 punktu,** ja tiek izbūvēts pazemes vai viedais konteiners tikai vienam dalīti vāktam atkritumu veidam, piemēram, tikai izmantotam stikla iepakojumam, atkritumu klase 150107 vai ja projektā netiek izbūvēti pazemes vai viedie konteineri.  **Kritērijā tiek saņemti 2 punkti**, ja projekta iesniedzējs plāno vismaz 70% izbūvēto pazemes, daļēji iedziļināto vai viedo konteineru savākt vismaz divu vai vairāk dažādu sadzīves atkritumu veidus, piemēram, papīra un kartona iepakojums (klase 150101), stikla iepakojums (klase 150107), plastmasas iepakojums (klase 150102), metāla iepakojums (klase 150104), bioloģiski noārdāmi virtuves atkritumi (klase 200108), bioloģiski noārdāmi atkritumi (klase 200201). |
| **4.2.1.** | Izbūvētie pazemes un viedie konteineri paredzēti: | |
| 4.2.1.1. | diviem vai vairāk dalītās vākšanas atkritumu veidiem | **2** |
| 4.2.1.2. | vienam dalītās vākšanas atkritumu veidam | **0** |
| **4.2.2.** | Atkritumu dalītās vākšanas laukumā paredzēts: | | **Kritērijs dod papildu punktus.**  **Kritērijā vērtē, kādus atkritumu veidus savāks projekta ietvaros paredzētajā infrastruktūrā (dalītās vākšanas laukumā).**  Kritērija vērtējums balstās uz finansējuma saņēmēja sniegto informāciju projekta iesniegumā.  Atkritumu veidi, kam jānodrošina savākšana un uzglabāšana atkritumu dalītās vākšanas laukumā ir nosaukti Ministru kabineta 2016. gada 13. decembra noteikumu Nr. 788 “Noteikumi par atkritumu savākšanas un šķirošanas vietām” 10.2. un 12.4. punktā:bioloģiski noārdāmie atkritumi; dārzu un parku atkritumi; plastmasas atkritumi; izlietotais plastmasas iepakojums; koksne un izlietotais koka iepakojums; papīrs un kartons, izlietotais papīra un kartona iepakojums; izlietotais stikla iepakojums; cita veida stikla atkritumi; metāla iepakojums; sadzīvē radušies bīstamie atkritumi; smēreļļas, svinu saturoši elektriskie akumulatori, elektriskie akumulatori (niķeļa–kadmija, dzelzs–niķeļa), galvaniskie elementi, galvaniskās baterijas un citi elektriskie akumulatori, visu veidu riepas, eļļas filtri, elektrisko un elektronisko iekārtu atkritumi, arī liela izmēra dzesēšanas iekārtas, saldētavas un ledusskapji, gāzizlādes spuldzes; tekstilizstrādājumu atkritumi.  **Kritērijā tiek saņemts 0 punktu**, ja projekta iesniedzējs plāno savākt tikai tos atkritumu veidus, ko paredz normatīvie akti par dalīti vāktiem atkritumiem atkritumu dalītās vākšanas laukumā vai ja projektā netiek izbūvēts atkritumu dalītās vākšanas laukums.  **Kritērijā tiek saņemti 2 punkti**, ja projekta iesniedzējs plāno savākt arī citus atkritumu veidus, kas nav nosaukti normatīvajos aktos par dalīti vāktiem atkritumiem atkritumu dalītās vākšanas laukumā vai, piemēram, izveidot laukumā arī mantu apmaiņas skapi, kur iedzīvotāji var izvietot lietošanā bijušas un vairs nevajadzīgas mantas, kas nav saplēstas vai bojātas, un bez maksas paņemt citu izvietotās mantas. **Ja projektā paredzēta divu vai vairāk laukumu izveide,** 2 punktus saņem gadījumā, ja vismaz vienā no laukumiem tiek izpildītas 4.2.2.1. punktā noteiktās prasības.    Ņem vērā, ka projekta iesniedzējs projekta īstenošanas teritorijā var nesniegt atkritumu dalītās savākšanas pakalpojumu (piemēram, projekta iesniedzējs ir pašvaldība, kas vēlas izveidot šķirošanas laukumu, ko plānots nodot apsaimniekošanai atkritumu apsaimniekotājam, kas normatīvajos aktos noteiktajā kārtībā ir izvēlēts sniegt atkritumu apsaimniekošanas pakalpojumu attiecīgajā pašvaldībā). Attiecīgi gadījumos, kad projekta iesniedzējs veido infrastruktūru, ko nodos apsaimniekošanā atkritumu apsaimniekotājam, finansējuma saņēmējam apsaimniekošanas nosacījumos jāparedz tādi nosacījumi, kas izpilda šajā kritērijā saņemto punktu skaita piešķiršanas nosacījumus. |
| 4.2.2.1. | Savākt arī citus atkritumu veidus, kas nav nosaukti normatīvajos aktos par dalīti vāktiem atkritumiem atkritumu dalītās vākšanas laukumā | **2** |
| 4.2.2.2. | Savākt tikai tos atkritumu veidus, ko paredz normatīvie akti par dalīti vāktiem atkritumiem atkritumu dalītās vākšanas laukumā | **0** |
| **4.3.** | Projekta gatavības pakāpe: | **Kritērijs dod papildu punktus** | **Kritērijs dod papildu punktus. kritērijā tiek vērtēts, cik projekts ir gatavs ieviešanai.**  Kritērija vērtējums balstās uz finansējuma saņēmēja sniegto informāciju projekta iesniegumā, kā arī iespēju pārliecināties par tās pareizību publiskajos datu nesējos, tādos kā [www.bis.gov.lv](https://bis.gov.lv/bisp/lv), BIS darbību regulē 2015. gada 28.jūlija Ministru kabineta noteikumi Nr.438 “Būvniecības informācijas sistēmas noteikumi” vai attiecībā par izsludinātajiem iepirkumiem Elektronisko iepirkumu [www.eis.gov.lv](http://www.eis.gov.lv).  **Projekta gatavības pakāpes noteikšanai iesniegtie vai norādītie dokumenti drīkst būt izsniegti tikai projekta iesniedzējam.**  **5 punktus vērtējumā saņem**, ja projektēšanas process ir pabeigts un visai plānotajai infrastruktūrai ir apstiprināts būvprojekts, par visām projekta ietvaros plānotajām būvniecības darbībām būvatļaujā, apliecinājuma kartē vai paskaidrojuma rakstā ir veikta būvvaldes atzīme par projektēšanas nosacījumu izpildi vai ir paziņojums par būvniecību, izsniegta rakšanas atļauja vai iesniegta būvvaldes izziņa, kas apliecina, ka iepriekš minētie dokumenti nav nepieciešami  **3 punktus vērtējumā saņem**, ja apstiprinātie būvniecību apliecinošie dokumenti ir skaitliski attiecināmi vismaz uz 50% infrastruktūras objektu (viedo un pazemes konteineru gadījumā objektu skaitu nosaka pēc individuālas adreses), ko plānots izbūvēt.  **0 punktus saņem**, ja ir tikai nodoms par būvprojekta dokumentu izstrādes nepieciešamību vai nav izpildītas 4.3.1. un 4.3.2. punktos noteiktās prasības. |
| 4.3.1. | par visām projekta ietvaros plānotajām būvniecības darbībām būvatļaujā, apliecinājuma kartē vai paskaidrojuma rakstā ir veikta būvvaldes atzīme par projektēšanas nosacījumu izpildi vai ir paziņojums par būvniecību, izsniegta rakšanas atļauja vai iesniegta būvvaldes izziņa, kas apliecina, ka iepriekš minētie dokumenti nav nepieciešami | **5** |
| 4.3.2. | par vismaz 50% objektu skaita plānotajām būvniecības darbībām būvatļaujā, apliecinājuma kartē vai paskaidrojuma rakstā ir veikta būvvaldes atzīme par projektēšanas nosacījumu izpildi vai ir paziņojums par būvniecību,  izsniegta rakšanas atļauja vai iesniegta būvvaldes izziņa, kas apliecina, ka iepriekš minētie dokumenti nav nepieciešami | **3** |
| 4.3.3. | nav izpildītas 4.3.1. un 4.3.2. punktos noteiktās prasības | **0** |

|  |  |  |  |
| --- | --- | --- | --- |
| **Horizontālā principa “Nenodarīt būtisku kaitējumu” kvalitātes kritēriji** | | | |
| **4.4.** | Projektā paredzēts, ka dalīti vāktajiem sadzīves atkritumiem tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē: | **Kritērijā jāsaņem vismaz 1 punkts** | **Kritērijā jāsaņem vismaz 1 punkts.** **Ja kritērijā netiek saņemts 1 punkts, vērtēšanu neturpina un pieņem lēmumu par projekta noraidīšanu.**  Kritērija vērtējums balstās uz finansējuma saņēmēja sniegto informāciju projekta iesniegumā.  **Kritērijā vērtē procentuālo apjomu, kādam no dalīti vākto sadzīves atkritumu daudzuma plānots rast turpmāku pielietojumu** un to pārstrādes produkti un materiāli tiks atgriezti saimnieciskā apritē vai atkritumi tiek reģenerēti (t.i., atkritumi tiks nodoti sagatavošanai pārstrādei un reģenerācijai un / vai pārstrādāti vai reģenerēti attiecīgu piesārņojošās darbības atļauju saņēmuša komersanta apsaimniekotās iekārtās), tādējādi samazinot iespēju tiem tikt apglabātiem.  **Procentuālo apjomu nosaka no gada laikā savācamā sadzīves atkritumu veida, izmantojot mērvienību “tonnas gadā” (t/g)**. **Šī vērtība ir obligāti iekļaujama projekta aprakstā.** Ja projektā paredzēta vairāku veidu atkritumu dalīta vākšana (piemēram, sadzīves un videi kaitīgo preču atkritumu), gada savācamo daudzumu šī kritērija vajadzībām nodala, jo aprēķinu 4.4. kritērija veic tikai attiecībā uz sadzīves atkritumu veidu. Citu atkritumu veidu, kas nav sadzīves atkritumi, svaru (t/gadā) rēķina rezultāta rādītāja vajadzībām.    Minimālie rādītāji ir jāsasniedz projektā iekļautajām sadzīves atkritumu klasēm. Atkritumu veids nosakāms, norādot atbilstošu klasi no Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma. Ja dažādiem atkritumu veidiem (klasēm) ir dažāda pārstrādes produktu un materiālu atgriešanas apritē vai reģenerācijas apjoma vērtība, procentuālo vērtību nosaka pēc vidējā procentuālā rādītāja atkritumu grupas kopumā.  Procentuālais apjoms (ar 2 zīmēm aiz komata, piemēram, 64,78%, nenoapaļojot uz augšu), iegūst 1 punktu un tas ir nosakāms no atkritumu svara t/g, ko plāno nodot atkritumu pārstrādes, reģenerācijas vai apglabāšanas darbību veicējam, kurš apliecina informāciju par atkritumu pārvadājumiem uzskaites valsts informācijas sistēmā atbilstoši Ministru kabineta 2021. gada 18. februāra noteikumu Nr. 113 “Atkritumu un to pārvadājumu uzskaites kārtība” 12.2. punktam. Šo darbību veicējs apliecinās informāciju par atkritumu pārvadājumiem uzskaites valsts informācijas sistēmā.  No gada laikā savācamo atkritumu daudzuma (t/g) tiek aprēķināti procenti, kam tiks rasts turpmāks pielietojums, aprakstā tiek norādīti gan šo atkritumu daudzums t/g, gan %, lai varētu pārliecināties par aprēķinu pareizību.  Piemēram, sadzīves atkritumu grupā vidējais rādītājs atkritumu daudzumam, kas atgriezti apritē, ir 81,03%:   |  |  |  |  |  | | --- | --- | --- | --- | --- | | **Atkritumu veids** | **Klase** | **Savāktais daudzums, t/g** | **Apritē atgrieztais**  **daudzums, t/g** | **% atgriezti apritē** | | Papīra un kartona iepakojums | 150101 | 0.72 | 0.44 | 61.11 | | Stikla iepakojums | 150107 | 1.25 | 1.12 | 89.60 | | Plastmasas iepakojums | 150102 | 0.34 | 0.25 | 73.53 | | Bioloģiski noārdāmi virtuves atkritumi | 200108 | 0.53 | 0.49 | 84.90 | | Bioloģiski noārdāmi atkritumi | 200201 | 0.25 | 0.24 | 96.00 | | Vērtība gadā | | 3.09 | 2.54 | Vidēji 81.03 | |
| 4.4.1. | 70% apmērā vai vairāk no savāktā atkritumu daudzuma | **5** |
| 4.4.2. | 65% līdz 70% (neieskaitot) apmērā no savāktā atkritumu daudzuma | **3** |
| 4.4.3. | 60% līdz 65% (neieskaitot) apmērā no savāktā atkritumu daudzuma | **1** |
| 4.4.4. | kritērijā netiek izpildītas minimālās prasības | **0** |

|  |  |  |
| --- | --- | --- |
| Kopā | **Minimālais punktu skaits – 2**  Maksimālais punktu skaits - 19 | **Minimālais punktu skaits, kas jāsaņem, ir 2 punkti (4.1. un 4.4. kritērijos).**  **Maksimālais punktu skaits, ko ir iespējams saņemt, ir 19 punkti.**  Vienādu punktu gadījumā prioritāro secību veido projekti, kam lielāks punktu skaits šādos kritērijos, ievērojot šādu secību:   * kritērijs 4.4. par lielāko procentuālo apjomu apritē atgrieztu pārstrādes izejvielu vai materiālu; * kritērijs 4.1. par sabiedrības izglītošanas pasākumiem; * kritērijs 4.3. par projekta gatavību ieviešanai; * kritērijs 4.2. par atkritumu veidu skaitu.   Vienādu punktu gadījumā izšķirošs nosacījums ir HP “Nenodarīt būtisku kaitējumu” kvalitātes kritērijā 4.4. norādītajam projekta rezultātam (projekta rezultātā nodrošināmo gada laikā savācamo dalīti savākto atkritumu daudzumam, ko izsaka izmantojot mērvienību “tonnas gadā” (t/g)). Lielākajai vērtībai tiek dota priekšroka. |

1. Eiropas Parlamenta un Padomes 2021. gada 24. jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. Pieejama: <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-2)
2. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: <https://www.esfondi.lv/vadlinijas> [↑](#footnote-ref-3)
3. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-4)
4. Eiropas Parlamenta un Padomes 2021. gada 24. jūnija regula (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-5)
5. Kritērijs nav precizējams. Ir pieļaujami precizējami tikai attiecībā uz tehniskiem, aritmētiskiem, redakcionāliem precizējumiem, piemēram, nav ieskanējusies kāda lapa vai konstatējama iespējama pārrakstīšanās kļūda, kā arī gadījumos, ja informācija projekta iesnieguma iesniegšanas brīdī nav pieejama, piemēram, nav pieejams ārvalstu saistītā uzņēmuma finanšu pārskats, lai varētu pārliecināties, ka uz projekta iesniedzēja saistīto personu grupu neattiecas neviena no Komisijas regulas Nr. 651/2014 2. panta 18. punktā minētajām situācijām. Atbilstību kritērijam pārbauda gan uz projekta iesnieguma iesniegšanas dienu, gan uz lēmuma par projekta iesnieguma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par projekta iesnieguma apstiprināšanu ar nosacījumu. [↑](#footnote-ref-6)
6. Atbilstoši Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 9.punktam par uzņēmumu uzskata jebkuru subjektu, kas veic saimniecisko darbību, neatkarīgi no subjekta juridiskās formas un tā, vai subjekts ir izveidots ar mērķi gūt peļņu, vai ir bezpeļņas subjekts. [↑](#footnote-ref-7)
7. Mikrouzņēmums, mazais un vidējais uzņēmums. [↑](#footnote-ref-8)
8. Atbalsta pretendents/ projekta iesniedzējs ir iesniedzis apliecinājumu, ka tas neatbilst minētajām pazīmēm, ņemot vērā, ka par šo prasību nav iespējams gūt pārliecību no publiskajos reģistros ietvertās informācijas. [↑](#footnote-ref-9)
9. KF neatbalsta savienības komercdarbības atbalsta noteikumos definētos grūtībās nonākušos uzņēmumus, izņemot, ja plānotais atbalsts atbilst komercdarbības atbalsta pagaidu regulējumam (Komisijas paziņojums “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01)) vai atbalsts tiek piešķirts ar kādu no *de minimis* regulām. [↑](#footnote-ref-10)
10. Atbalsta pretendents/projekta iesniedzējs ir iesniedzis apliecinājumu, ka tas neatbilst minētajām pazīmēm, ņemot vērā, ka par šo prasību nav iespējams gūt pārliecību no publiskajos reģistros ietvertās informācijas. [↑](#footnote-ref-11)
11. Uzņēmumu reģistra informācija un informācija, kas pieejama no informācijas atkalizmantotājiem. [↑](#footnote-ref-12)
12. Saskaņā ar Gada pārskata un konsolidēto gada pārskatu likuma 97.panta pirmajā daļā norādīto gada pārskatu sabiedrība iesniedz ne vēlāk kā mēnesi pēc gada pārskata apstiprināšanas un ne vēlāk kā četrus mēnešus pēc pārskata gada beigām. Vidēja sabiedrība, liela sabiedrība un koncerna mātes sabiedrība, kura sagatavo konsolidēto gada pārskatu, ne vēlāk kā septiņus mēnešus pēc pārskata gada beigām iesniedz Valsts ieņēmumu dienestam papīra formā vai elektroniski sagatavota gada pārskata (finanšu pārskata un vadības ziņojuma) un konsolidētā gada pārskata (ja tāds ir) atvasinājumu elektroniskā formā — elektronisku norakstu vai elektronisku kopiju (ja tas noteikts normatīvajos aktos par sabiedrību sagatavoto finanšu pārskatu vai konsolidēto finanšu pārskatu elektroniskā noraksta formu iesniegšanai Valsts ieņēmumu dienesta Elektroniskajā deklarēšanas sistēmā) Elektroniskajā deklarēšanas sistēmā kopā ar paskaidrojumu (elektroniskā formā) par to, kad gada pārskats un konsolidētais gada pārskats (ja tāds ir) apstiprināts. [↑](#footnote-ref-13)
13. Komerclikuma 198. panta 1. punkta 8. apakšpunkts [↑](#footnote-ref-14)
14. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. Pieejami: <https://likumi.lv/ta/id/343827> [↑](#footnote-ref-15)
15. Komisijas 2023. gada 13. decembra Regulu (ES) Nr. **2023/2831**par Līguma par Eiropas Savienības darbību 107. un 108. panta piemērošanu *de minimis* atbalstam, Komisijas 2013. gada 18. decembra Regula (ES) Nr. **1408/2013** par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē, Komisijas 2014. gada 27. jūnija Regulu (ES) Nr.**717/2014** par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē. [↑](#footnote-ref-16)
16. Komisijas 2023. gada 13. decembra Regula (ES) Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam. [↑](#footnote-ref-17)